Document ID: 31986R2585

KOMISSION ASETUS (ETY) N:o 2585/86,
annettu 12 päivänä elokuuta 1986,
tavaroiden luokittelusta yhteisen tullitariffin alanimikkeeseen 27.10 C I c
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 ja 4 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin rikkihapolla käsiteltävää kaasuöljyä, johon käsittelyn yhteydessä lisätään 98-prosenttista rikkihappoa 10 litraa 100 kuutiometriä kohti eli 0,01 tilavuusprosenttia ja joka sen jälkeen neutraloidaan 20-prosenttisella natriumhydroksidiliuoksella, jonka määrä on 38 litraa 100 kuutiometriä kohti eli 0,038 tilavuusprosenttia, ja joka jälkikäsitellään aktiivihiilellä pumppaamalla paineen alaisena noin 5 kuutiometrin suuruisen suodattimen läpi,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 1355/86(4), liitteenä olevan yhteisen tullitariffin alanimikkeeseen 27.10 C I a kuuluvat kaasuöljyt, "tietyllä käsittelyllä käsiteltävät", ja tähän nimiketekstiin liittyy alaviite: "Tähän alanimikkeeseen luokiteltaessa on noudatettava toimivaltaisten viranomaisten määräämiä edellytyksiä", ja yhteisen tullitariffin alanimikkeeseen 27.10 C I c kuuluvat kaasuöljyt "muihin tarkoituksiin"; mainitut alanimikkeet voidaan ottaa huomioon kyseistä kaasuöljyä luokiteltaessa,
yhteisen tullitariffin 27 ryhmän 5 lisähuomautuksessa luetellaan käsittelyt, joita tarkoitetaan "tietyllä käsittelyllä"; tämän huomautuksen f alakohta on seuraava: "käsittely, jossa yhdistyvät kaikki seuraavat käsittelyt: käsittely tiivistetyllä rikkihapolla, oleumilla tai rikkitrioksidilla, neutralointi emäksisillä aineilla, värinpoisto ja puhdistus luonnostaan aktiivisilla maalajeilla, aktivoiduilla maalajeilla, aktiivihiilellä tai bauksiitilla"; kyseisen kaasuöljyn luokittelu yhteisen tullitariffin alanimikkeeseen 27.10 C I a tai alanimikkeeseen 27.10 C I c riippuu näin ollen siitä, voidaanko kaasuöljylle suoritettua edellätarkoitettua käsittelyä pitää 5 huomautuksen f alakohdassa tarkoitettuna "tiettynä käsittelynä",
kyseisen 5 huomautuksen f alakohtaan ei sisälly mainintaa käsittelyssä käytettävistä rikkihapon ja natriumhydroksidin vähimmäismääristä, mutta 27 ryhmän rakenne ja sisältö osoittavat, että käsittelyä ei voida pitää "tiettynä käsittelynä" eli tullittomuuteen oikeuttavana, jollei se olennaisesti muuta perustuotteen ominaisuuksia,
käsittely, jonka kuluessa käytetään suhteessa perustuotteeseen ainoastaan 0,01 tilavuusprosenttia rikkihappoa ja 0,038 tilavuusprosenttia natriumhydroksidia, ei täytä edellä tarkoitettua edellytystä; kyseiselle kaasuöljylle suoritettavaa käsittelyä ei sen vuoksi voida pitää 5 huomautuksen f alakohdassa tarkoitettuna "tiettynä käsittelynä"; kyseinen kaasuöljy on näin ollen luokiteltava alanimikkeeseen 27.10 C I c, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Rikkihapolla käsiteltävä kaasuöljy, johon käsittelyn yhteydessä lisätään 98-prosenttista rikkihappoa 10 litraa 100 kuutiometriä kohti eli 0,01 tilavuusprosenttia ja joka sen jälkeen neutraloidaan 20-prosenttisella natriumhydroksidiliuoksella, jonka määrä on 38 litraa 100 kuutiometriä kohti eli 0,038 tilavuusprosenttia, ja joka jälkikäsitellään aktiivihiilellä pumppaamalla paineen alaisena noin 5 kuutiometrin suuruisen suodattimen läpi, on luokiteltava yhteisen tullitariffin alanimikkeeseen
27.10 C raskasöljyt:
I. kaasuöljyt:
c) muihin tarkoituksiin.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä elokuuta 1986.

Labels: 3
14